 Ucule e-Oslo Beach u-Kelly wodumo News24Ucule e-Oslo Beach u-Kelly wodumoU-Kelly Khumalo e-Oslo Beach ngoMgqibelo. Photo: vusi mthalaneUMZWILILI onguKelly Khumalo unandise kwezwakala emcimbini obuse Dezzy Raceway e-Oslo Beach ngoMgqibelo esiphuma kuwona.Kulomcimbi obizwa ngokuthi yi-Light the Fire bekukhona ngisho uqweqwe lomsakazi we-Metro FM u-Glen Lewis obehambisana nomklwebhi wamapuleti osemnkantshubomvu u-Vinny Da Vinci, kanye neqembu i-Beatenberg elisanda kwenza ezibukwayo kuma-SAMA Awards. I-Beatenberg edume ngengoma eliyishaya no DJ Clock ethi and034;I still remember youand034; nalo lingene esiteji kwaba ncane indawo.Izihambeli nabathandi bobumnandi babuye bathola ithuba lokubona izithuthuthu zenza imigilingwane, izimoto zishaya isidudla kanye nokubukela osondonzima bequkula izinsimbi ezisinda ngendlela eyesabekayo.U-Kelly ubonakale ekuthokozela ukuba kulendawo yize echithe isikhathi esiningi ehlezi etendeni lezicukuthwane nomntakabani ngaphambi kokuba agibele esiteji aqhulule amanoni akhe.Lentokazi engaconsi phansi kwabezindaba nedume ngokuqoma ize iquleke nangokuthandana namadoda ashadile izishaye zonke izingoma edume ngazo, okubalwa naleyo ethi and034;Asineand034; eyakhishwa kungakapheli zinsuku zingaki kushone isilomo se-Orlando Pirates uSenzo Meyiwa ayethandana naye 